ഭാരതത്തിന്റെ വാക്സിന് യജ്ഞം ആഗോളതലത്തില് ഒക്ടോബര് അഞ്ച് വരെ 634 കോടി ഡോസ് വാക്സിനാണ് കൊവിഡ് മഹാമാരിയെ പ്രതിരോധിക്കാന് ലോകരാജ്യങ്ങള് നല്കിയിരിക്കുന്നത്. വികസിത രാജ്യങ്ങളായ അമേരിക്കയും ബ്രിട്ടനുമാണ് വേഗത്തില് കൊവിഡ് പ്രതിരോധ വാക്സിന് തയ്യാറാക്കിയത്. അനന്തരഫലമെന്നോണം ഡിസംബര് 2020 ല് തന്നെ വികസിത രാജ്യങ്ങള് അവര് ഉത്പാദിപ്പിക്കാന് പോകുന്ന വാക്സിനുകളുടെ 50ശതമാനം തങ്ങളുടേതാക്കി കരാര് എഴുതിയിരുന്നു. ഈ പശ്ചാത്തലത്തിലാണ് ഭാരതത്തിന്റെ വാക്സിന് യജ്ഞത്തെയും നരേന്ദ്രമോദി സര്ക്കാരിന്റെ ആര്ജ്ജവത്തെയും കാണേണ്ടത്. 100 കോടി ഡോസ് വാക്സിന് എന്ന മഹാമേരു ഇന്ത്യ ഒന്പത് മാസങ്ങള്ക്കുള്ളില് മറികടന്നിരിക്കുന്നു എന്നും ഓര്ക്കണം. ആഗോളതലത്തില് ഏഴില് ഒരു വാക്സിന് ഇന്ത്യയിലാണ് നല്കിയതെന്നത് നമ്മുടെ നേട്ടത്തിന്റെ തെളിമ വര്ദ്ധിപ്പിക്കുന്നു. രണ്ട് ദിവസം മുന്പ് വരെയുള്ള കണക്കനുസരിച്ച് കേന്ദ്രസര്ക്കാര് 91 കോടി 77 ലക്ഷം ഡോസ് വാക്സിന് കുത്തിവയ്ക്കുകയും സംസ്ഥാനങ്ങള്ക്ക് എട്ട് കോടി 73 ലക്ഷം ഡോസ് അധികമായി ലഭ്യമാക്കുകയും ചെയ്തിട്ടുണ്ട്. 100 കോടി ഡോസ് കുത്തിവയ്പിലേക്ക് ദിവസങ്ങള് മാത്രം ബാക്കി. യജ്ഞത്തിന്റെ തുടക്കം 2021 ജനുവരി 16, ആ ദിനം രാജ്യം മറക്കില്ല. അന്നാണ് ഇന്ത്യ കൊവിഡ് പ്രതിരോധ കുത്തിവയ്പ് തുടങ്ങിയത്. ലോകത്തെത്തന്നെ ഏറ്റവും വലിയ കൊവിഡ് വാക്സിനേഷന് യജ്ഞമാണ് നമ്മുടേത്. നരേന്ദ്രമോദിയുടെയും അദ്ദേഹത്തിന്റെ ഗവണ്മെന്റിന്റെയും പ്രതിബദ്ധതയും ആസൂത്രണ മികവും പ്രതിരോധ കുത്തിവയ്പു പ്രവര്ത്തനത്തെ മഹായജ്ഞമാക്കി മാറ്റി. നമ്മുടെ ആരോഗ്യപ്രവര്ത്തകരും എല്ലാതലങ്ങളിലുമുള്ള സന്നദ്ധ പ്രവര്ത്തകരും സമ്ബൂര്ണ വാക്സിനേഷന് എന്ന ലക്ഷ്യം നേടാനുള്ള ഓട്ടത്തിലാണ്. നിരവധി ശാസ്ത്രജ്ഞരാണ് ഇന്ത്യയുടെ സ്വന്തം വാക്സിന് കണ്ടുപിടിക്കുന്നതിനുവേണ്ടിയുള്ള കഠിനാധ്വാനത്തില് മുഴുകിയത്. കൊവാക്സിന് നാം സ്വന്തമായി കണ്ടുപിടിച്ചു. ഇന്ത്യയുടെ ശാസ്ത്രമികവ് ലോകത്തിനു മുന്നില് കൂടുതല് തെളിയിക്കപ്പെട്ട സന്ദര്ഭമായും അതു മാറി. നമ്മുടെ കൂട്ടത്തില് ഒരു ഡോസ് വാക്സിന് സ്വീകരിച്ച് അടുത്തതിനു സമയമെത്താന് കാത്തിരിക്കുന്നവരും ഒരു ഡോസ് പോലും എടുക്കാത്തവരുമുണ്ട്. പക്ഷേ, ആരും അക്കാര്യത്തില് അസ്വസ്ഥരല്ല. തങ്ങളുടെ ഊഴം ഉറപ്പായും എത്തുകതന്നെ ചെയ്യുമെന്ന് എല്ലാവര്ക്കും ഉറപ്പുണ്ട്. അതാണ് ഭരണാധികാരികള് ജനങ്ങള്ക്കു നല്കേണ്ട പ്രാഥമികസുരക്ഷ. തങ്ങള്ക്കുള്ള വിഹിതം എത്തിച്ചേരുക തന്നെ ചെയ്യുമെന്ന ഉറപ്പ്. പ്രധാനമന്ത്രി നരേന്ദ്രമോദിയിലുള്ള ജനങ്ങളുടെ വിശ്വാസമാണ് ഭാരതത്തിന്റെ വാക്സിന് യജ്ഞത്തെ വിജയത്തിലേക്ക് നയിക്കുന്നത്. സങ്കടകരമായ വസ്തുത, ആ വിശ്വാസത്തില് അലോസരപ്പെട്ടുകൊണ്ട് പ്രതിപക്ഷം തുടക്കത്തില് നമ്മുടെ വാക്സിന്റെ വിശ്വാസ്യതയെ വരെ ചോദ്യം ചെയ്തു എന്നതാണ്. രാജ്യം ഒരുമിച്ചു നില്ക്കേണ്ട ഘട്ടത്തില് പോലും ജനവിരുദ്ധ നിലപാടുകളായിരുന്നു പ്രതിപക്ഷത്തിന്റേത്. ആഘോഷങ്ങളും രാപ്പകലുകളുടെ മാറ്റങ്ങളും പോലും അറിയാതെയും ശ്രദ്ധിക്കാതെയുമാണ് നമ്മുടെ ശാസ്ത്രജ്ഞര് വാക്സിന് ഗവേഷണം നടത്തിയത്. അവരുടെ സമര്പ്പണത്തെയാണ് പ്രതിപക്ഷം അവഹേളിച്ചത്. കൈകോര്ത്തു പിടിക്കാറാകും കൊവിഡിനൊപ്പം മുഴുവന് സമയവും ചെലവഴിക്കേണ്ടി വരുന്ന ഡോക്ടര്മാര്, നഴ്സുമാര്, പാരാമെഡിക്കല് ജീവനക്കാര്, ആശുപത്രികളിലെ ശുചീകരണത്തൊഴിലാളികള് തുടങ്ങിയവര്ക്കാണ് ആദ്യം വാക്സിന് നല്കിയത്. അതില് ഗവണ്മെന്റ് ആശുപത്രിയെന്നോ സ്വകാര്യ ആശുപത്രിയെന്നോ വ്യത്യാസമുണ്ടായില്ല. അതിനൊപ്പമോ തൊട്ടുപിന്നാലെയോ പരിഗണന നല്കിയത് അവശ്യ സേവനങ്ങള് നല്കുന്നവര്, പൊലീസ്, സൈനികര് അദ്ധ്യാപകര് തുടങ്ങിയവര്ക്കാണ്. മാധ്യമപ്രവര്ത്തകരെക്കൂടി കൊവിഡ് പോരാളികളുടെ പട്ടികയില്പ്പെടുത്തി വാക്സിനേഷനില് മുന്ഗണന നല്കി. കേന്ദ്രത്തിന്റെ പിന്തുണയോടെ സംസ്ഥാന സര്ക്കാരുകള് രാജ്യത്തിന്റെ മുക്കുമൂലകളില്പ്പോലും വാക്സിനേഷന്റെ സന്ദേശം എത്തിച്ചു. വാക്സിനേഷന് കേന്ദ്രങ്ങള് കണ്ടെത്തുന്നതിനും പേര് രജിസ്റ്റര് ചെയ്യുന്നതിനും കൊവിന് എന്ന ഡിജിറ്റല് പ്ലാറ്റ്ഫോം തയാറാക്കി. വാക്സിനെടുത്തവര്ക്ക് ഇതേ പ്ലാറ്റ്ഫോമില് നിന്നുതന്നെ സര്ട്ടിഫിക്കറ്റും ലഭ്യമാക്കി. രജിസ്റ്റര് ചെയ്തവര്ക്ക് ഒന്നാമത്തെ ഡോസ് കഴിഞ്ഞ് രണ്ടാമത്തെ ഡോസിനു സമയമാകുമ്ബോള് ഫോണില് സന്ദേശമെത്തി. ഈ സൗകര്യങ്ങളില് നിന്നൊക്കെ ഇപ്പോഴും അകലെ ജീവിക്കുന്നവര്ക്ക് നേരിട്ട് വാക്സിന് വിവരങ്ങളെത്തിക്കാനുള്ള സംവിധാനങ്ങളും സജ്ജമാക്കി. രാജ്യത്തിന്റെ ചരിത്രത്തില് ഇത്ര വിപുലമായ ഒരു പ്രതിരോധ കുത്തിവയ്പു പരിപാടി ഉണ്ടായിട്ടില്ല. ലോകത്ത് 60 ശതമാനത്തിലധികം കുട്ടികള്ക്കു നല്കുന്ന ജീവന്രക്ഷാ വാക്സിനുകള് ഇന്ത്യയില് ഉത്പാദിപ്പിക്കുന്നതാണ് എന്ന അഭിമാനകരമായ വസ്തുത കൂടി സാന്ദര്ഭികമായി പറയട്ടെ. കൊവിഡ് വാക്സിനുകളുടെ കണ്ടുപിടുത്തത്തോടെ ഇന്ത്യയിലെ ശാസ്ത്രജ്ഞരോടും വാക്സിന് വിദഗ്ദ്ധരോടുമുള്ള ലോകത്തിന്റെ വിശ്വാസവും ആദരവും മുമ്ബത്തെക്കാള് വര്ദ്ധിച്ചു. കൊവിഡിനെതിരായ ഇന്ത്യയുടെ യുദ്ധം മുഖ്യമായും സ്വാശ്രയത്വത്തിലൂന്നിയാണ് എന്നതിന്റെ പ്രധാന തെളിവു കൂടിയാണ് നമ്മുടെ വാക്സിനുകള്. ദരിദ്രരാജ്യങ്ങളെയും വാക്സിന് കണ്ടുപിടിച്ചിട്ടില്ലാത്തരെയും നാം നമ്മുടെ പ്രയാസകാലത്തും വാക്സിന് കയറ്റി അയച്ച് സഹായിച്ചു. ഇന്ത്യ അതിന്റെ ഏറ്റവും വലിയ പ്രയാസകാലത്തെ അതിജീവിക്കുന്നതിന്റെ നിര്ണായക ഘട്ടമാണ് 100 കോടി ആളുകളില് വാക്സിന് എത്തുന്ന ഈ വേള. അഭിമാനിക്കുകയും ആഹ്ലാദിക്കുകയും ചെയ്യാം, നമുക്ക്. പഴയതുപോലെ കൈകള് കോര്ത്തുപിടിക്കാന് ഇനി അധികം കാത്തുനില്ക്കേണ്ടി വരില്ല. ലേഖിക ബി.ജെ.പി ദേശീയ നിര്വാഹക സമിതി അംഗമാണ് .